Yossef Bussel

Yossef Bussel eller Josef Bussel (født 3. juli 1891, død 30. juli 1919) Var en av de opprinnelige initiativtakerne til den første jødiske kibbutzen kalt Degania i 1910.

Han var født av jødiske foreldre i Lakovitch i Belarus. Hans far døde mens han var liten. Han var usedvanlig intelligent og studerte blant annet hebraisk språk, og deltok i den zionistiske ungdomsbevegelsen «HaTchiya» (De gjenfødte). Emigrerte til Israel og sluttet seg til Degania fellesskapet i 1910. Han er mest kjent som forfatter av et brev til det Israelske bosetterkontoret, der han gir Degania navn etter de fem kornsortene de dyrket.

Tilbake fra jobb den 30. juli 1919, forliste båten som han var ombord på ved «Kinneret», og han omkom bare 28 år gammel, og etterlot seg hustruen Chayuta og sin 5 måneder gamle datter Pessya.

Israelere